ועדת הכספים, כנסת 20, פרוטוקול מספר 1221, 2019-01-02 00:00

משה גפני: אני פותח את ישיבת ועדת הכספים.

משה גפני: על סדר-היום: הצעת תקנות תשתיות להולכה ולאחסון של נפט על ידי גורם מפעיל (הארכת מועד העברת הפעילות) (תיקון), התשע"ט-2018.

משה גפני: מי מסביר את הבקשה?

אפרת נחלון: אני מהלשכה המשפטית במשרד האוצר.

אפרת נחלון: בדיון קודם הוועדה אישרה לדחות את מועד העברת הפעילות מחברת קצ"א א' לגורם המפעיל עד ה-25.12.2018.

אפרת נחלון: אנחנו מבקשים להשלים את שלושת החודשים שהחוק מאפשר כך שהדחייה תהיה עד ה-25.3.2019.

אפרת נחלון: רק אומר, שגם שלחנו לייעוץ המשפטי של הוועדה, מכיוון שאנחנו אחרי ה-25.12, נוסח מעודכן.

אפרת נחלון: ביקשנו שיתווסף גם סעיף שאומר שהתחילה של התקנות תהיה רטרואקטיבית החל מיום 26.12.

משה גפני: למה זה לא מסתדר?

משה גפני: השתתפתי בדיונים על קצ"א ואני די מאוכזב מהתוצאות.

משה גפני: קיוויתי שהדברים יתקדמו.

משה גפני: היו ויכוחים בוועדה החסויה שכמובן לא אומר את פרטיה.

משה גפני: למה זה לא מתקדם?

משה גפני: אני לא מבין, זה משהו שהוא כל-כך קשה לביצוע?

משה גפני: הבנו שצריך להעביר את זה לחברה אחרת, בסדר.

משה גפני: אני לא מדבר על פרטים, אבל טכנית, אין אפשרות למדינת ישראל במסגרת האנשים המוכשרים שלכם להעביר את זה לחברה אחרת?

משה גפני: הרי היו תאריכים והתאריכים עוברים.

משה גפני: אני לא יודע מה יהיה עכשיו.

משה גפני: מה יהיה בסוף המועד הזה אם נאשר אותו?

משה גפני: מה יקרה אז?

 << אורח >> שי בירן: אני מנכ"ל אגף כלכלה בהסתדרות.

משה גפני: אני תכף אאפשר לך.

משה גפני: אני מבקש להיזהר מלדבר על דברים שצריכים להיות בוועדה חסויה.

משה גפני: אנחנו מדברים טכנית על העברת הסמכות.

אפרת פרוקציה: לגבי ההעברה עדכנו בישיבה שהיתה לפני חודש בערך.

משה גפני: נכון.

משה גפני: אני מהלשכה המשפטית במשרד האוצר.

אפרת פרוקציה: מאז הדברים דווקא מתקדמים.

אפרת פרוקציה: הוקם דירקטוריון לקצ"ה.

אפרת פרוקציה: קצ"א ב' מתחילה גם בכל ההליכים לשם קליטת עובדים מקצ"א א'.

אפרת פרוקציה: ה-ERP החל לצאת לדרך.

אפרת פרוקציה: זה בעצם היה המכשול העיקרי, ליצור את הפלטפורמה המחשובית לקליטת כל העובדים מקצ"א א'.

אפרת פרוקציה: החלה החלה כבר בהליכים לביצוע ה-ERP.

אפרת פרוקציה: ההערכה היא, שההשלמה תהיה משהו כמו שלושה חודשים, עוד לפני תום המועד שאנחנו מבקשים כאן.

אפרת פרוקציה: לכן לשיטתנו לא אמורה להיות דחיה נוספת וזאת הדחיה האחרונה.

שגית אפיק: לפי החוק היא אחרונה.

אפרת פרוקציה: בדיוק, זאת הדחייה האחרונה האפשרית מבחינת החוק.

אפרת פרוקציה: לכן, גם קצ"א א' וגם קצ"א ב', ערוכות לבצע את המעבר במועד הזה.

אפרת פרוקציה: יובהר שמבחינת העובדים, לפי המסמך שנשלח אליך בזמן העברת הפעילות, הוא קויים אחד לאחד.

אפרת פרוקציה: העובדים חתמו על המכתב שבו הם מבקשים לעבור לקצ"א ב'.

אפרת פרוקציה: מבחינת החברות כל התנאים יישמרו להם כפי שהם היו בחברה הקודמת.

אפרת פרוקציה: נותרו רק ההשלמות האחרונות לבניית המערכת והעברת העובדים והפעילות.

משה גפני: זאת אומרת שלא תהיה בעיה עם העובדים.

קריאה: אדוני, זה לא נכון.

משה גפני: רגע, עם כל הכבוד.

אפרת פרוקציה: מבחינתנו, ההתחייבויות שניתנו לוועד העובדים במכתב שנשלח אליך, ההתחייבויות האלה מולאו.

אפרת פרוקציה: יש שאלות עדיין לגבי ההון שיהיה בחברה ב'.

אפרת פרוקציה: נראה שזה הולך להסתדר וזה בדיונים אחרונים, אבל גם החברה מבינה שזה כבר בישורת האחרונה.

אפרת פרוקציה: אנחנו לא רואים בעיה עם עובדים.

משה גפני: תודה רבה.

משה גפני: הרצל עמיקם, יושב ראש ועד העובדים.

הרצל עמיקם: בוקר טוב.

הרצל עמיקם: התפקיד שלי לשמור על זכויות העובדים.

הרצל עמיקם: היו פה כל-כך הרבה הבטחות של החבר'ה מהאוצר שהכול יסתדר.

הרצל עמיקם: דרך אגב, ה-ERP כבר מוכן.

הרצל עמיקם: זה סתם סיפורים מה שהם מספרים לך.

הרצל עמיקם: היא אמרה דבר אחד חשוב, ההון עדיין לא הוחלט כמה עובר.

הרצל עמיקם: אנחנו לא נעבור לחברה עניה.

הרצל עמיקם: קצ"א א' היא חברה מאוד מאוד עשירה.

הרצל עמיקם: אתם לא תיקחו את הכספים של קצ"א א' ותעבירו אותם לקצ"א ב', בלי הון ובלי חברות בת שהובטח.

הרצל עמיקם: מר גפני, הובטח שחברות בת יעברו איתנו.

הרצל עמיקם: אלה חברות שבנינו אותן בעשר אצבעות.

הרצל עמיקם: מה קורה עם זה?

הרצל עמיקם: כל הזמן רק הבטחות ולא קורה שום דבר.

הרצל עמיקם: אנחנו לא נעבור לקצ"א ב' ללא מה שהובטח לנו, גם הון וגם חברות בת.

הרצל עמיקם: אנחנו בנינו את חברות הבת האלו.

הרצל עמיקם: לאן אתם רוצים לקחת אותן?

הרצל עמיקם: איזה זכות יש לכם לקחת אותן?

הרצל עמיקם: אני אומר את זה מתוך כאב, מר גפני.

הרצל עמיקם: דיברנו על זה כמה פעמים על הנושא הזה ולא קורה שום דבר.

הרצל עמיקם: הן יושבות במשרד שלהן, עם כל הכבוד - - -

משה גפני: בינתיים נפגעתם במשהו?

הרצל עמיקם: לא נפגענו בכלום אבל זה יקרה כשנעבור לקצ"א ב'.

הרצל עמיקם: אם לא יעבור מספיק הון ולא יעברו חברות - - -

משה גפני: מספיק עם החברות.

משה גפני: אתה רוצה שהחברה תמשיך להיות חברה עשירה, גם קצ"א ב'.

משה גפני: אתה לא צריך את כל הפרטים לצעוק.

הרצל עמיקם: אני רוצה שהחברה תהיה מספיק חזקה ותמשיך לשלם דיבידנדים למדינה, תמשיך לתת כסף למדינה ולעובדים שלה.

הרצל עמיקם: זה מה שאנחנו דואגים.

הרצל עמיקם: אני לא רואה שזה מה קורה, מר גפני.

הרצל עמיקם: אתה התחייבת לשמור עלינו.

הרצל עמיקם: אתה התחייבת להגן עלינו.

הרצל עמיקם: אני לא רואה כאן אף חבר כנסת.

הרצל עמיקם: אני מבין שכולם עסוקים.

הרצל עמיקם: הזהרת אותי שאולי יהיו בחירות וזה קרה.

משה גפני: למה אתה מגלה את כל הסודות?

משה גפני: שי בירן, ההסתדרות החדשה.

 << אורח >> שי בירן: גילוי נאות, אחותי היא חברת הכנסת מיכל בירן.

משה גפני: כבוד הוא לנו.

 << אורח >> שי בירן: תודה.

 << אורח >> שי בירן: אני כמובן מסכים עם כל מה שאמר יו"ר הוועדה.

 << אורח >> שי בירן: אני רק רוצה להתייחס לעניין פרוצדורלי שעורכת דין פרוקצ'ה התייחסה אליו.

 << אורח >> שי בירן: ההתחייבויות כלפי העובדים לא קוימו.

 << אורח >> שי בירן: אמנם המכתב קוים, אבל ההתחייבויות כלפי העובדים כללו עוד כמה אלמנטים שחלקם, נאמר לנו, מטעמי חיסיון לא יכולות להינתן לנו בכתב.

 << אורח >> שי בירן: ההתחייבויות האלה לא מקוימות.

 << אורח >> שי בירן: כמו שאמרתי, האמירה של העובדים שהם יודעים לחיות עם זה התבססה על כמה מקדמי ביטחון, שאחד מהם היה האיתנות הפיננסית של קצ"א ב' והאיתנות הזאת נשענה על דברים שלא מופיעים במכתב אבל כן הובטחו לנציגות העובדים.

 << אורח >> שי בירן: לנו סיפרו שבגלל חיסיון אי-אפשר לתת לנו את זה ישירות.

 << אורח >> שי בירן: עכשיו פתאום אני מגלה שנאחזים בזה כדי להגיד שכל ההתחייבויות כלפי העובדים מולאו וזה לא נכון.

 << אורח >> שי בירן: ההתחייבות לגבי ההון העצמי אני מבין שהולכת להסתדר, אבל לגבי חברות הבת, אני מבין שזה בינתיים זה לא הסתדר והעובדים מאוד מודאגים שהם ייכנסו לחברה שהיא מרוקנת.

רמי גואטה: אני יושב ראש ההסתדרות במרחב אשקלון.

רמי גואטה: אני לא רוצה להוסיף על מה ששי והרצל אמרו כי הכול כבר ברור ונאור.

רמי גואטה: בהזדמנות הזאת אני רוצה להודות לך וללשכה שלך על ההיענות על כל פנייה.

רמי גואטה: זה לא דבר טריוויאלי בוועדות הכנסת ובכלל בהתייחסות.

רמי גואטה: אבל גם אני מוכרח להגיד למען הגילוי הנאות, אמנם אין לי לא אח ולא אחות בכנסת - -

משה גפני: היה לך, לא?

רמי גואטה: לא.

רמי גואטה: אני פונה לנציגי האוצר, לנציגים המשפטיים שמשכו ומשכו.

רמי גואטה: אולי הם לא הכתובת, אבל הם כן הכתובת להעביר את המסר.

רמי גואטה: אנחנו התחלנו בהליך של סכסוך עבודה.

רמי גואטה: אני לא מאיים פה על אף אחד.

רמי גואטה: כשלא מכבדים הבטחות, גם אם אתה נותן אמון, אז המצב הוא שיש חוסר אמון.

רמי גואטה: תגידו לשי באב"ד ולכל מי שאתם רוצים שבתוך חודש נמצא את עצמנו עם אישור לסכסוך עבודה עם מצב שנסגור את השער של הדלק במדינת ישראל ואני לא מאיים.

רמי גואטה: ככל שנגמור את הנושא הזה יותר מהר ובצורה יותר חדה ושתנוח דעתם של העובדים שהם הולכים לעבוד כרגיל ולא פוגעים בהם, אז זה יהיה לטובת כולנו.

רמי גואטה: אני אומר לכם שאנחנו בתהליך של סכסוך עבודה, כמובן בגיבויו המלא של יושב ראש ההסתדרות ניסנקורן.

רמי גואטה: תיקחו את זה בחשבון.

רמי גואטה: אז את השלושה חודשים הנוספים האלה אין צורך, כי הכול גמור.

רמי גואטה: הרב גפני, זה לא מקרי שחברי ההנהלה לא נמצאים פה והמנכ"ל לא נמצא פה.

רמי גואטה: הם התבקשו על-ידי האוצר לא להגיע לפה, כי אם היו שואלים אותם האם הכול מוכן, הם היו עונים שהכול מוכן מבחינת התהליך עצמו.

משה גפני: אני רוצה שתשיבו כי אני רוצה להחליט לגבי הדבר הזה.

אפרת פרוקציה: לגבי האם הדברים מוכנים או לא, אנחנו בתיאום עם ההנהלה.

אפרת פרוקציה: אגב, היא גם הוציאה לנו את המכתבים שייקח עוד שלושה חודשים לבצע את המעבר.

אפרת פרוקציה: אף אחד אצלנו לא אמר להם לא להגיע.

אפרת פרוקציה: כמובן שאנחנו כופרים בכל הטענות.

אפרת פרוקציה: מבחינתנו, אגב, היה טוב ככל שהמעבר ייעשה מוקדם יותר.

אפרת פרוקציה: הבקשות לדחייה היו של שתי החברות והיה צריך להשלים את המוכנות של שני הצדדים כדי לעשות את המעבר.

אפרת פרוקציה: מכל מקום, הבקשה כרגע היא להאריך את מועד המעבר.

אפרת פרוקציה: הם היו אמורים לעבור כבר לפני כמה ימים.

אפרת פרוקציה: אין להם בעצם רישיון לפעול.

אפרת פרוקציה: כל ההסדרה של הפעילות שלהם כבר היתה אמורה לעבור לקצ"א ב' וללא התקנות, אין להם יכולת חוקית לעבוד.

אפרת פרוקציה: לגבי כל הטענות שיש להם, לטענתנו אין בהם ממש משום שעובדים לא יכולים לטעון לגבי חברות בנות ולגבי כל מיני נושאים שהם יותר נוגעים להנהלת החברה.

אפרת פרוקציה: כמו שבחברת החשמל יש גבול למה הם יכולים לדרוש לגבי אופן ניהול החברה שלהם והנכסים שיהיו בידי החברה.

אפרת פרוקציה: שמורה להם הזכות לטעון גם במהלך שלושת החודשים האלה.

אפרת פרוקציה: יש להם את הכלים הרגילים.

אפרת פרוקציה: הם יודעים היטב את הכלים.

משה גפני: הטענה המרכזית שלהם כפי ששמענו עכשיו ואני מכיר את זה גם קודם, שהחברה << אורח >> שאליה הם עוברים ושהיא עכשיו תפעל בעקבות המעבר, היא תהיה חברה שונה באופן מהותי מהחברה הקודמת.

משה גפני: החברה הקודמת היתה חברה עשירה והחברה הנוכחית תהיה חברה עניה.

משה גפני: בחברה עניה את לא יודעת לאן זה מתפתח.

משה גפני: זה יכול להתפתח למצב כזה שבאמת היום העובדים לא ייפגעו אבל בעתיד הם יכולים להיפגע.

אפרת פרוקציה: לגבי המצב הפיננסי, אם אפשר לחסות את הדיון - - -

משה גפני: לא משנה, אני רוצה תשובה כללית על זה.

אפרת פרוקציה: כפי שהם בעצמם אמרו, עניין ההון עומד להסתדר.

אפרת פרוקציה: הם יודעים את זה.

אפרת פרוקציה: לא סתם אמרו את זה שניהם.

אפרת פרוקציה: המחלוקת שנותרה היא לעניין חברות בנות.

אפרת פרוקציה: זאת שאלה מורכבת יותר.

אפרת פרוקציה: כמו שאמרנו, השאלה האם ארגון עובדים יכול לטעון טענות לגבי הרצון שלו להעביר מקרקעין או חברות בנות או כל מיני נושאים מחברה אחת לחברה אחרת?

אפרת פרוקציה: עם כל הכבוד, ארגון עובדים וכך גם הפסיקה רואה את זה, מוגבל ביכולות שלו.

אפרת פרוקציה: הם יכולים לנסות.

אפרת פרוקציה: הדרך שלהם פתוחה ולפנות ולבדוק את זה בכל דרך אפשרית לגיטימית.

משה גפני: לפני שהם צריכים לבדוק.

משה גפני: דיברנו בישיבות שקיימנו על זה שיהיה דיאלוג עם העובדים.

משה גפני: לא יהיה מצב שבו מכתיבים להם.

משה גפני: אני מבין שהיכולת של העובדים היא מוגבלת לגבי ניהול החברה ולגבי כל מה שנלווה לעניין הזה.

משה גפני: אבל בסופו של דבר, הדגל הגבוה שהיה בישיבות על קצ"א זה שהעובדים לא ייפגעו.

משה גפני: המשמעות של העניין שעובדים לא ייפגעו היא לא להגיד שמבחינה מנהלית הם לא צריכים להתערב.

משה גפני: צריך לפתור את הבעיה הזאת, שהם לא יחיו בהרגשה שיזניחו אותם, יעזבו אותם בעוד תקופה ואז מקום העבודה שלהם ייפגע.

אפרת פרוקציה: לא.

אפרת פרוקציה: לגבי הזכויות שלהם ולגבי השכר שלהם, בסופו של יום לגבי השכר עיגנו את זה בחוק ואת זה קיימנו.

אפרת פרוקציה: הם גם מודים בזה.

הרצל עמיקם: חוקים אפשר לשנות, סליחה.

אפרת פרוקציה: אישרנו לגבי כל עובד לשלוח מכתב שבו החברה מאשרת לו שכל הזכויות שלו כפי שהיו בחברה א' יישמרו לו בחברה ב'.

אפרת פרוקציה: זה עוגן בחוק וגם כל הצעדים שהותוו בחוק לגבי קיום הסעיף הזה, ייעשו.

אפרת פרוקציה: לגבי זה אין טענה.

אפרת פרוקציה: יש רק טענה לגבי דבר שנוגע לשתי חברות בת שאנחנו - - -

הרצל עמיקם: את אומרת דברים לא מדויקים.

אפרת פרוקציה: יש על זה, אגב, דיונים.

אפרת פרוקציה: זה עדיין לא מוכרע.

אפרת פרוקציה: זה יכול להיות מוכרע בכמה דרכים.

אפרת פרוקציה: ניתן לזה את הזמן.

אפרת פרוקציה: זה פשוט לא קשור לבקשה.

משה גפני: זה קשור, אבל לא משנה.

הרצל עמיקם: מר גפני, אמרת דבר מאוד חשוב.

הרצל עמיקם: איזו חברה אנחנו הולכים לקבל?

הרצל עמיקם: הרי גם אם יש חוק, גם אם האוצר הבטיח לנו שלא ניפגע – אבל זה לנכון.

הרצל עמיקם: אם החברה לא תהיה מספיק חזקה ומבוססת כלכלית, מחר ומחרתיים מפרים את ההסכמים האלה ויגידו להסתדרות שצריך לקצץ בשכר ובעובדים.

הרצל עמיקם: אנחנו היינו שם, מכירים את הסיפורים האלה.

משה גפני: למה ההנהלה לא באה?

משה גפני: היא טוענת שלא אמרו להם לא לבוא.

משה גפני: כל הזמן הדבר הזה עם ההנהלה.

משה גפני: מה זה?

הרצל עמיקם: אני אענה לך.

הרצל עמיקם: הבנתי שהם קיבלו זימון.

הרצל עמיקם: ראיתי את הזימון שהגיע מוועדת כספים.

הרצל עמיקם: פניתי למנכ"ל ושאלתי אם הוא מצטרף אלינו.

הרצל עמיקם: המנכ"ל אמר שקיבל הוראה מלמעלה לא להגיע.

הרצל עמיקם: נקודה.

הרצל עמיקם: היא יכולה להגיד לך מה שהיא רוצה.

הרצל עמיקם: הם אומרים מה שנוח להם, מר גפני.

הרצל עמיקם: די, זה נמאס.

הרצל עמיקם: מושכים את זה ומושכים את זה.

משה גפני: מה נמאס?

משה גפני: עוד לא קרה כלום, עם כל הכבוד.

הרצל עמיקם: אבל עוד שלושה חודשים זה כן יקרה וגם אין כנסת.

הרצל עמיקם: מי ידבר איתנו בכלל?

משה גפני: תראי, אני עם ספקות בעניין הזה.

משה גפני: אני הבטחתי לעובדים.

משה גפני: כדרכנו כאן בוועדה, אנחנו רוצים לקדם את העניין.

משה גפני: אנחנו מכירים גם את הבעיות.

משה גפני: אנחנו יודעים מה המטרה של כל העניין הזה בלי קשר לעובדים, אבל אנחנו לא רוצים שהעובדים בסופו של דבר ייפגעו.

משה גפני: חברי הוועדה, אני מציע לאשר את הבקשה כי אין ברירה, עבר המועד ויכולה להיות בעיה, אבל זה בתנאי שאתם באים לפה בעוד חודש ואתם מוסרים לנו דיווח מה קרה עם העובדים.

משה גפני: אנחנו נרצה לדעת.

משה גפני: יכול להיות שנעשה רביזיה על העניין הזה ויכול להיות שנעשה ועדה חסויה.

משה גפני: המועד עבר, אנחנו יכולים להימצא בבעיה קריטית מבחינת מדינת ישראל.

משה גפני: בעוד חודש אתם לא חייבים לבוא.

משה גפני: אפשר להודיע לנו שהנושא יסתדר.

משה גפני: אני אדבר עם יושב ראש ועד העובדים או עם ההסתדרות.

משה גפני: מה אתם אומרים?

משה גפני: אין דרך אחרת.

מוסי רז: אין ברירה אחרת.

מוסי רז: הבעיה שבחצי מהדיונים שמגיעים לכאן אנחנו יכולים להגיד שאין ברירה.

משה גפני: לא, אבל לא לעקוב אחרי זה.

משה גפני: יש פה עוד אנשים שנמצאים במערכת.

משה גפני: יש פה רבים שלא רוצים שהעובדים ייפגעו.

מוסי רז: אני מקבל את הסיכום שלך.

מיקי לוי: זה גם מה שהיה לאורך כל הדרך כשדנו בעניין.

מיקי לוי: בוקר טוב.

מיקי לוי: שלא תגידו ש"יש עתיד" נגד.

מיקי לוי: אני מצטרף להצבעה הקודמת כי ממילא הייתי מצביע בעד פטור על הרכב של ראש הממשלה ושל כולם.

מיקי לוי: לא יתכן שבעלי תפקידים ברמה הזאת יצטרכו לשלם עלות גבוהה כל-כך בגלל המיגון.

מיקי לוי: טוב עשתה הוועדה ואני מצטרף את הצבעתי.

משה גפני: הצבעתך הצטרפה.

משה גפני: בבקשה להקריא.

שגית אפיק: אני רואה את יערה פה אז אני מבין שמשרד המשפטים אישר את הרטרואקטיביות.

משה גפני: למה היא אישרה?

שגית אפיק: תסבירי, כי לא תמיד אתם מאשרים לנו.

יערה למברגר-קינר: רז נזרי, המשנה ליועץ המשפטי לממשלה, בסמכותו לאשר תחולה רטרואקטיבית של חקיקת משנה, אישר את התחולה הרטרואקטיבית במקרה הזה.

יערה למברגר-קינר: להבנתי, לאור העובדה ששוכנע מהטיעונים שמראים את החשיבות ביצירת רצף פה.

יערה למברגר-קינר: היה לנו חשוב שיהיה רצף של הפעילות, רצף של הסמכויות של החברה.

יערה למברגר-קינר: חלק מהעניין סמכויות רגישות כמו סמכויות כניסה למקרקעין ואנחנו לא רוצים שיהיו פה השלכות בעייתיות על החברה ועל עובדיה.

אפרת נחלון: התחולה הרטרואקטיבית גם לא פוגעת באף אחד כי ממילא למישהו היתה את הסמכות הזאת.

משה גפני: לרז נזרי דווקא יש היגיון.

אפרת נחלון: "תקנות תשתיות להולכה ולאחסון של נפט על ידי גורם מפעיל (הארכת מועד העברת הפעילות) (תיקון), התשע"ט-2018.

אפרת נחלון: בתוקף סמכותי לפי סעיף 31(ב) לחוק תשתיות להולכה ולאחסון של נפט על ידי גורם מפעיל, התשע"ז-2017 (להלן – החוק) ובאישור ועדת הכספים של הכנסת, אני מצווה לאמור: 1.

אפרת נחלון: בתקנה 1 לתקנות תשתיות להולכה ולאחסון של נפט על ידי גורם מפעיל (הארכת מועד העברת הפעילות), התשע"ט-2018" במקום "י"ז בטבת התשע"ט (25 ב דצמבר 2018), יבוא "י"ח באדר ב' התשע"ט (25 במרס 2019).

אפרת נחלון: 2.

אפרת נחלון: תחילתן של תקנות אלה ביום יח' בטבת התשע"ט (26 בדצמבר 2018.

אפרת נחלון: "

קריאה: צריך כותרת שוליים לתיקון תקנה 2.

אפרת נחלון: אנחנו קיבלנו את זה מהנסחות בלי כותרת שוליים.

אפרת נחלון: אם אתם רוצים, אנחנו נדבר איתם.

משה גפני: בסדר, אייל?

אייל לב ארי: כן.

משה גפני: מי בעד אישור התקנות, במקביל לזה שבתוך חודש יימסר לנו דיווח על העובדים?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין התקנות נתקבלו.

משה גפני: התקנות אושרו.

משה גפני: בעוד חודש אני מבקש דיווח לגבי העובדים, מה קורה עם הטענות שלהם ולראות שאנחנו בסדר עם זה.

משה גפני: תיקחו את זה ברצינות.

משה גפני: אני לא רוצה שאנחנו נאשר את הדבר הזה שאנחנו חושבים שהוא נכון.

משה גפני: ההסברים הם די בעייתיים ויש שם גם מחלוקות.

משה גפני: הדבר הכי חשוב מבחינתנו זה שהעובדים לא ייפגעו.

משה גפני: תודה רבה, הישיבה נעולה.